**Likumprojekta „Grozījumi likumā „Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Ministru kabineta 2014.gada 12.augusta sēdes protokollēmuma Nr.43, 59§ 5.1.apakšpunktā dotais uzdevums.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu labprātīgu nodokļu nomaksu un papildinātu regulējumu, lai finansiālās grūtībās nonākošie komersanti varētu stabilizēt savu maksātspēju, paredzēts pagarināt likuma „Par nodokļiem un nodevām” 24.panta pirmās daļas 3.punktā noteikto termiņa pagarinājumu nodokļu (revīzijas) auditā papildus noteikto maksājumu nomaksai līdz pieciem gadiem. Lai īpaši atbalstītu tos nodokļu maksātājus, kas nonāca finansiālajās grūtībās saistībā ar Krievijas noteiktajiem ierobežojumiem Latvijas lauksaimniecības produkcijas importam būtu nepieciešams noteikt regulējumu nodokļu maksājumu termiņa pagarinājumu piešķiršanai, kas ļautu nodokļu maksātājiem, kuru sankcijām pakļauto eksporta darījumu īpatsvars uz Krieviju ir lielāks par 10% no kopējā realizācijas apjoma, saņemt termiņa pagarinājumu līdz pieciem gadiem. Turklāt šāds pats kritērijs būtu piemērojams arī citiem nodokļu maksātājiem, kuru darbība ir saistīta ar sankcijām pakļauto preču eksportu un ražošanu (lauksaimniecība, transports, loģistika un nodokļu maksātāji, kas savu produkciju realizē citās ES valstīs eksportam uz Krieviju), piemēram, kā pierādījums tam būtu attiecīgu piegāžu un pakalpojumu sniegšanas līgumu laušana. Ņemot vērā ierobežotu skaitu nodokļu maksātāju, kuri varēs kvalificēties īpašai nodokļu maksājumu termiņa pagarinājumu piešķiršanas kārtībai, tiek precizēts vispārējais regulējums, kas paredz ierobežojumu termiņa pagarinājuma piešķiršanu līdz vienam gadam (ierobežojums ir četras reizes vienā nodokļu veidā), nosakot ierobežojumu sešas reizes vienā nodokļu veidā. Lai palīdzētu finansiālajās grūtībās nonākušajiem komersantiem, likumprojektā ir iekļauts regulējums, kas paredz iespēju nodokļu maksātājam sadalīt termiņos līdz trīs gadiem nokavētos nodokļu maksājumus piedziņas procesa ietvaros. Nokavējuma nauda šajā gadījumā tiek aprēķināta pilnā apmērā, pamatojoties uz likuma „Par nodokļiem un nodevām” 29.panta otro daļu. Ņemot vērā to, ka likuma „Par nodokļiem un nodevām” 24.panta pirmās daļas 3.punkts ir precizēts un ir paredzēta iespēja sadalīt audita rezultātā papildu noteiktos maksājumus līdz pieciem gadiem, lai efektīvāk iedarbinātu minētā likuma 41.pantā paredzēto iespēju vienoties ar nodokļu maksātāju, likumprojektā ir iekļauts regulējums, kas paredz vienošanās līguma ietvaros veikt papildu noteiktos maksājumus viena gada laikā. Turklāt ir nepieciešams noteikt iespēju vienoties par papildus uzrēķināto maksājumu samazināšanu ne tikai revīzijas (audita) ietvaros, bet arī datu atbilstības pārbaudes rezultātā. Regulējums ir vērsts uz labprātīgās nodokļu nomaksas veicināšanu, ierobežojot iespēju nepildīt nodokļu saistības, kas savukārt ilgtermiņā var uzlabot nodokļu maksātāju maksātspēju un novērsīs iespējamo zaudējumu rašanos nodokļu maksātājam.  |
| 3. | Projekta izstrādē iesaistītās institūcijas | Finanšu ministrija, Latvijas Darba devēju konfederācija, Latvijas Pašvaldību savienība, Latvijas Brīvo arodbiedrību savienība, Latvijas Tirdzniecības un rūpniecības kamera, Autopārvadātāju asociācija. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecināms gan uz nodokļu administrāciju, t.i., Valsts ieņēmumu dienestu, gan arī tiem nodokļu maksātājiem, kas ir nonākuši finansiālajās grūtībās un grib, sadarbojoties ar nodokļu administrāciju, atjaunot maksātspēju.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Saskaņā ar II sadaļas 2.punktā minēto nav nepieciešams veikt monetāro novērtējumu.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  | (*euro*) |
| Rādītāji | 2014 | Turpmākie trīs gadi |
| 2015 | 2016 | 2017 |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi;1.2. valsts speciālais budžets; |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
|  |  |  |  |  |  |
| 2.1. valsts pamatbudžets; |  |  |  |  |  |
| 2.2.valsts speciālais budžets; |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets; |  |  |  |  |  |
| 3.2. speciālais budžets; |  |  |  |  |  |
| *3.3*. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets; |  |  |  |  |
| 5.2. speciālais budžets; |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. Detalizēts ieņēmumu aprēķins; |
| 6.2. Detalizēts izdevumu aprēķins |
| 7. Cita informācija | Ietekme uz budžetu nav nosakāma, bet ilgtermiņa perspektīvā, uzlabojoties nodokļu maksātāju maksātspējai, sagaidāms pozitīvs efekts.Ietekme uz budžetu nav nosakāma, bet ilgtermiņa perspektīvā, uzlabojoties nodokļu maksātāju maksātspējai, sagaidāms pozitīvs efekts.Nepieciešamais finansējums 8 810 EUR apmērā, lai veiktu minētās izmaiņas Valsts ieņēmumu dienesta informācijas sistēmā, tiks nodrošināts Valsts ieņēmumu dienestam piešķirtā budžeta ietvaros un papildu finansējums netiks pieprasīts. Izmaksas tiks segtas no FM budžeta programmas 33.00.00 „Valsts ieņēmumu un muitas politikas nodrošināšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar likumprojektu „Grozījumi likumā „Par Valsts ieņēmumu dienestu””, kas nosaka tiesības VID ģenerāldirektoram un viņa vietniekam, VID ģenerāldirektora pilnvarotajiem un struktūrvienību vadītājiem un viņu vietniekiem nodokļu administrēšanā pieņemt lēmumu par kapitālsabiedrības nokavēto nodokļu maksājumu atlīdzināšanu, kā arī lēmumu par nokavēto nodokļu maksājumu labprātīgu izpildi.Nepieciešams veikt grozījumu Ministru kabineta 2000.gada 18.aprīļa noteikumos Nr.149 „Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā” (turpmāk MK 2000.gada 18.aprīļa noteikumi Nr.149). Nepieciešams papildināt MK 2000.gada 18.aprīļa noteikumus Nr.149 ar punktu, kas nosaka, ka nodokļu maksājumus, attiecībā uz kuriem ir noslēgts vienošanās līgums saskaņā ar likuma „Par nodokļiem un nodevām” 41.pantu, ja nodokļu maksātājs ir norādījis nodokļu administrācijas lēmumā noteikto maksājuma identifikatoru maksājuma rīkojuma mērķa laukā par to, ka maksājums tiek veikts vienošanās līguma ietvaros, ņemot vērā maksāšanas termiņu, ieskaita attiecīgā maksājuma segšanai, nepiemērojot šo noteikumu 3.punktā noteikto secību.  |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests savu funkciju ietvaros |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs valsts pārvaldes funkcijas |
| 3. | Cita informācija | Nav |
| Finanšu ministrs | A.Vilks |
| 2014.08.22. 11:481043Tatjana TrenkoFinanšu ministrijas Nodokļu administrēšanas un grāmatvedības politikas departamentaNodokļu administrēšanas politikas nodaļas vadītājaTālr. 67083983, Tatjana.Trenko@fm.gov.lv  |  |